CELEX: 31982L0806
Language: el
Date: 1982-11-22 00:00:00
Title: Οδηγία 82/806/EOK του Συμβουλίου της 22ας Νοεμβρίου 1982 για τη δεύτερη τροποποίηση (βενζόλιο) της οδηγίας 76/769/EOK περί προσέγγισης των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσης ορισμένων επικινδύνων ουσιών και παρασκευασμάτων

Avis juridique important

|

31982L0806

Οδηγία 82/806/EOK του Συμβουλίου της 22ας Νοεμβρίου 1982 για τη δεύτερη τροποποίηση (βενζόλιο) της οδηγίας 76/769/EOK περί προσέγγισης των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσης ορισμένων επικινδύνων ουσιών και παρασκευασμάτων  

Επίσημη Εφημερίδα αριθ. L 339 της 01/12/1982 σ. 0055 - 0056 Ισπανική ειδική έκδοση: Κεφάλαιο 13 τόμος 12 σ. 0285  Πορτογαλική ειδική έκδοση : Κεφάλαιο 13 τόμος 12 σ. 0285  Φινλανδική ειδική έκδοση: Κεφάλαιο 13 τόμος 12 σ. 0139  Σουηδική ειδική έκδοση: Κεφάλαιο 13 τόμος 12 σ. 0139 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 22ας Νοεμβρίου 1982   για τη δεύτερη τροποποίηση ( βενζόλιο )  της οδηγίας 76/769/ΕΟΚ περί προσεγγίσεως των  νομοθετικών , κανονιστικών και διοικητικών  διατάξεων των Κρατών μελών που αφορούν  περιορισμούς κυκλοφορίας στην αγορά  και χρήσεως ορισμένων επικινδύνων ουσιών  και παρασκευασμάτων    ( 82/806/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη για την ίδρυση της Ευρωπαϊκής  Οικονομικής Κοινότητας , και ιδίως το  άρθρο 100 ,   την πρόταση της Επιτροπής (1) ,   τη γνώμη του Ευρωπαϊκού Κοινοβουλίου (2) ,   τη γνώμη της Οικονομικής και Κοινωνικής  Επιτροπής (3) ,   Εκτιμώντας :   ότι το βενζόλιο είναι μια ουσία που  έχει κριθεί εξαιρετικά τοξική , ικανή  να επιδράσει στο κεντρικό νευρικό και  στο αιματοποιητικό σύστημα και να  προκαλέσει την εμφάνιση καρκίνων και  ιδίως λευχαιμίας .   ότι το βενζόλιο χρησιμοποιείται , μεταξύ  άλλων , για την κατασκευή ορισμένων  παιχνιδιών που μπορούν μέσω της εισπνοής , της  κατάποσης ή της απορρόφησης βενζολίου από  το δέρμα να εκθέσουν τα παιδιά στους  παραπάνω κινδύνους .   ότι θα πρέπει ο καθορισμός ενός ανωτάτου  ορίου συγκέντρωσης ελευθέρου βενζολίου  να επιτρέπει τον αποκλεισμό αυτών  των κινδύνων .   ότι το βενζόλιο αποτελεί αντικείμενο  κανονιστικών διατάξεων στα Κράτη μέλη ότι  αυτές οι κανονιστικές διατάξεις διαφέρουν  ως προς τους όρους κυκλοφορίας στην  αγορά και τους όρους χρήσης ότι οι  διαφορές αυτές αποτελούν εμπόδιο στις  συναλλαγές και έχουν άμεσες επιπτώσεις  στη δημιουργία και τη λειτουργία της  κοινής αγοράς .   ότι για να αποφευχθούν αυτές οι  συνέπειες χρειάζεται να συμπληρωθεί το  παράρτημα της οδηγίας 76/769/ΕΟΚ (4) ,  όπως τροποποιήθηκε από την οδηγία  79/663/ΕΟΚ (5) .   ότι η επιστημονική συμβουλευτική επιτροπή  για την εξέταση της τοξικότητας και  οικοτοξικότητας των χημικών ενώσεων έδωσε  τη γνώμη της ως προς το σημείο αυτό ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Στο παράρτημα της οδηγίας 76/769/ΕΟΚ  προστίθεται η εξής στήλη :    « 5 . Βενζόλιο * Δεν επιτρέπεται η  χρήση του στα παιχνίδια ή σε μέρη  παιχνιδιών τα οποία κυκλοφορούν στην αγορά ,  όταν η συγκέντρωση σε ελεύθερο βενζόλιο  είναι μεγαλύτερη από 5 mg/kg του  βάρους του παιχνιδιού ή μέρους του παιχνιδιού . » *   CAS αριθ. 71-43-2 * *    ( Chemical Abstract Service Number ) * *   Άρθρο 2   Τα Κράτη μέλη λαμβάνουν τα απαιτούμενα  μέτρα για να συμμορφωθούν προς την παρούσα  οδηγία σε προθεσμία 12 μηνών από την  κοινοποίησή της . Ενημερώνουν αμέσως  την Επιτροπή .   Άρθρο 3   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 22 Νοεμβρίου 1982 .   Για το Συμβούλιο   Ο Πρόεδρος   U. ELLEMANN-JENSEN   (1) ΕΕ αριθ. C 285 της 4 . 11 . 1981 , σ. 2 .   (2) ΕΕ αριθ. C 346 της 31 . 12 . 1980 , σ. 95 .   (3) ΕΕ αριθ. C 353 της 31 . 12 . 1980 , σ. 31 .   (4) ΕΕ αριθ. L 262 της 27 . 9 . 1976 , σ. 201 .   (5) ΕΕ αριθ. L 197 της 3 . 8 . 1979 , σ. 37 .